***ODLUKE***

s 11. sjednice Školskog odbora Osnovne škole „Brda“ Split održane dana 2. rujna 2021.

**Dnevni red:**

1. Prihvaćanje zapisnika sa 10. sjednice Školskog odbora Osnovne škole „Brda“ Split održane dana 31. kolovoza 2021. elektroničkim putem
2. Donošenje odluke o raspisivanju i objavi javnog natječaja za dodjelu prostora OŠ Brda na korištenje

AD1/ Prihvaćanje zapisnika s 10. sjednice Školskog odbora održane dana 31. kolovoza 2021.

Ad-2 / Donošenje odluke o raspisivanju i objavi javnog natječaja za dodjelu prostora na korištenje:

1. Raspisat će se javni natječaj za dodjelu na korištenje prostora Osnovne škole „Brda“ Split i to školske sportske dvorane površine 288 m2 udrugama, ustanovama i pravnim osobama sukladno odredbama Pravilnika o davanju na korištenje prostora objektima osnovnih škola čiji je osnivač Grad Split.

Prostor školske sportske dvorane daje se na korištenje za obavljanje sportskih aktivnosti (osim malog nogometa) ponedjeljkom od 19,30 do 22,30; utorkom od 19,30 do 22,30; srijedom od 18,30 do 22,30; četvrtak 19,30 do 22,30; petkom od 18,30 do 22,30; subotom od 8,00 do 12,00 sati i od 16,00 do 20,00 sati te nedjeljom od 16,00 do 20,00 sati.

1. Visina naknade za korištenje prostora Školske sportske dvorane ne može biti niža od 100,00 kuna.
2. Prostor se daje na korištenje do 30. lipnja 2022.
3. Javni natječaj s cjelokupnom natječajnom dokumentacijom objaviti će se na mrežnim stranicama Škole, a obavijest o raspisivanju natječaja objavit će se u dnevnom tisku.
4. Rok za dostavu prijava je 30 dana od dana objave natječaja na mrežnim stranicama Škole. Prijave se dostavljaju na adresu Škole: Osnovna škola „Brda“, Put Brda 2, 21000 Split u zatvorenoj omotnici s naznakom „Javni natječaj za dodjelu prostora Škole na korištenje-ne otvarati“.